《和谢舍人洊震》
宋代·梅尧臣

盛夏万物当长养，骄阳不雨谁为忧。
天无纤云野赬色，草木焦卷如经秋。
南阳太守自引咎，不以天时为怨尤。
斋精洁虑祠望内，僚属奔从无停輈。
谩取诗言占离毕，徒依风俗验鸣鸠。
忽闻郡北直百里，岑岑岐笠藏灵湫。
持牲遣吏诣其下，俎豆未辙升阴虬。
电光划划遶岩壁，雷声隐隐生山陬。
拥云驰雨自东上，西风上猛云还收。
神龙蓄志未发泄，明日更与顽阳雠。
黤霭阴黑若卷海，联绵霹雳能破仇。
沃然原隰洗妖气，浩尔沟渎扬平流。
九谷有登百姓喜，蜿蜒歆祀神何羞。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。